Document ID: 31990D0002

Komisijos Sprendimas
1989 m. gruodžio 14 d.
iš dalies keičiantis 1977 m. gruodžio 12 d. Tarybos sprendimo 77/795/EEB, nustatančio keitimosi informacija apie Bendrijos paviršinio gėlo vandens kokybę bendrą tvarką, I priedą
(90/2/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1977 m. gruodžio 12 d. Tarybos sprendimą 77/795/EEB, nustatantį keitimosi informacija apie Bendrijos paviršinio gėlo vandens kokybę bendrą tvarką [1], su paskutiniais pakeitimais, padarytais Reglamentu 86/574/EEB [2], ypač į jo 5 straipsnio 1 dalį,
kadangi buvo gauti Prancūzijos, Italijos, Portugalijos ir Vokietijos Federacinės Respublikos prašymai iš dalies pakeisti minėto Tarybos sprendimo I priedą;
kadangi Komisija yra įsitikinusi, kad šie pakeitimai atitinka Sprendimo 77/795/EEB 5 straipsnio 2 dalies reikalavimus,
PRIĖMĖ ŠĮ SPRENDIMĄ:
1 straipsnis
Sprendimo 77/795/EEB I priedas yra iš dalies keičiamas šio sprendimo priede išvardytomis mėginių ėmimo arba matavimo stotimis.
2 straipsnis
Šis sprendimas skirtas valstybėms narėms.
Priimta Briuselyje, 1989 m. gruodžio 14 d.

Labels: 12
3
20